rlitschk/wikidir huggingface dataset:
Oberwinterthur – me seit au äifach "Oberi" – isch en Stadtchreis vode Stadt Winterthur (Winti), wo 1922 igmeindet worde isch. Er bildet de Chreis 2. Oberwinterthur lit im Nordoste vode Stadt Winterthur uffem Chilehügel – wahrschinlich em Ort vode früeste Besiedlig vom Stadtgebiet. Mer nimmt ah, dass sich scho am Endi vode Iiszit Mensche nidergla hend. Dr Ortsname wiised uff e alemannischi Besiedlig vor em sibte Jahrhundert hii. De Chilehügel hets Zentrum vode römische Sidlig "Vitudurum" bildet. Überreste uss dere Ziit findet mer na hüt im Gebiet rund um die reformiert Chile St. Arbogast – einere vode wichtigste archäologische Fundstelle im Kanton Züri. Öppe um 400 hend d Römer die Siedlig zrugglah. De ursprünglig keltischi Name het sich über "Venterdura" (bezügt ane 843) und "Winterduro" (856) zu "Oberunwinterture" (1180) entwicklet. Um 900 hets e Konkurrenzsituation zwüsched Oberwinterthur und "Niederwinterthur", de hütige Altstadt, geh. Durchd Kyburger het Oberwinterthur die Stellig aber verlore. Vo dere Zyt zügt bis hüt s "Hohlandhus", e Turmburg, wo grad underhalb vode Chile staht. Bis zur Industrialisierig sind in Oberi vor allem Wiibau, Ackerbau und Vihzucht wichtig gsi. Später sind wichtigi Firme, under anderem d Sulzer, nach Oberi cho. Mit em Bahnaschluss isch de Standort wiiter begünstigt
Dr Thomas Voeckler (* 22. Juni 1979 z Schíllige, Elsass) isch en ehmolige franzesische Radrännfahrer. Är het as Spezialischt fir Uusryssversuech un e offensivi Fahrwyys gulkte. Hite fahrt er fir s Team Europcar. Di erschte Läbesjohr isch dr Voeckler z Herzum ufgwagse as Suhn vun eme Psychiater un ere Anästhesistin. Drotz ass syy Eltere Elsässer sin, het är kai Elsässisch glehrt. Wun er sibe gsii isch, isch syy Familie uf Martinique uusgwanderet. Är sälber isch mit 17 Johr ellei uf Frankrych zruckgchehrt. Syy Vater, e passionierte Hobby-Sägler, giltet syt em Oktober 1992 noch ere Sägelfahrt as verscholle. Är het em Thomas Voeckler zum 13. Geburtsdag s erscht Fahrrad gschänkt. Dr Thomas Voeckler het syy Profidebüt anne 2000 gee bim franzesische Bonjour-Team, wun er bis 2002 derfir gfahren isch. Derno het er Verdrag bim Noofolger-Team Brioches La Boulangère iberchuu. anne 2003 het er s erscht Mol bi dr Tour de France mitgmacht un isch dert uf dr 117. Blatz in dr Gsamtwärtig chuu. 2004 isch dr Voeckler z Pont-de-Fousse (Département Hautes-Alpes) Franzesische Maischter im Stroßeränne wore. Bi dr negschte Tour de France anne 2004 het dr Voeckler in dr 5. Etappe vu Amiens uf Chartres s Geel Lybli vum Gsamtfierende ibernuu.
Dr Thomas Fritz (* 15. Àwrìl 1979) ìsch plätzlig bekànnt worra wial da junga Stroßburger dr Racing Club de Strasbourg (d Füeßbàllmànnschàft vu Stroßburri) kàuift hàt. Ìm Juli 2011 ìsch dr Züestànd vum Racing Club de Strasbourg sehr latz gsìì. Si Präsidant, dr Jafar Hilali, hàt dr Club versüecht z'verkàuifa, àwer mehrera Glagaheita sìn züe nit kumma. Àm 11. Juli 2011 hàr dr Thomas Fritz d Füeßbàllmànnschaft àm Jafar Hilali fer ei symboliker Euro àbkàuift. Dia Nèikheita ìsch fer àlla a rìesiga Ìwerràschung gsìì, meischtens wial dr Thomas Fritz vorhar totàl unbekànnt gsìì ìsch. Ar ìsch a Ìnformàtik-Ìngenieur, wo bis jetzt nit direkt z'düe ghàà hàt mìt dr Walt vum Füeßbàll. Ìn da Media hàt'r expliziart àss'r dr Racing uf sim eigena Nàmma kàuift hàt, àss'r d Veràntwortung uf sìch nìmmt, un àss'r dàs àlles màcht wial'r zitter sinera Kìndheit a Fan vum Racing ìsch un ar dat jetzt a Tràuim zum Lawa riafa. Ar ìsch vu dr Regiarung vum Club, so wia vu da Fans, schlacht empfànga worra, wial'na d Litt nìt arnscht gnumma hann. Àm 13. Juli 2011 ìsch'r scho nìmm dr Präsidant vum Racing gsìì, obwohl àss'r noch dr Besìtzer blìewa ìsch. Zittung DNA, D Schwìerigkeita vum
E Blanetesystem isch en Aasammlig vo masseriiche Körper, wo dur d Gravitationschraft bunde si und mindestens ei Zentralstärn umkreise. De grösste vo dene Körper sait mä au Blanete (solang in ihrem Innere kei Kärnfusionsprozäss ablaufe). S bekanntiste Blanetesystem isch das vo dr Sunne, s Sunnesystem, wo bis 1992, wo die erste extrasolare Blanete entdeckt worde si, s einzige bekannte Blanetesystem gsi isch. Bis zum Merz 2003 het mä im Umkreis vo 100 Parsec bi siibe Brozänt vo de Stärn Blanete entdeckt. Bis Ändi 2009 si 304 extrasolari System mit eim Blanet, 31 System mit zwei, 12 System mit drei, 2 System mit vier und 1 System mit fümf Exoblanet registriert worde. Im Johr 2010 isch e Blanetesystem um e Stärn HD 10180 entdeckt worde, wo mä het chönne bewiise von em, ass es mindestens fümf, wohrschiinlig aber sogar siibe Exoblanete het. Planetensysteme. Die Suche nach der zweiten Erde. Sterne und Weltraum, Dossier 1/2004. ISBN 3-936278-77-6 Philip J. Armitage: Lecture notes on the formation and early evolution of planetary systems Thomas Penz: Habitable planets in the universe. Dipl.-Arb., Univ. Graz 2005 Katharina Lodders, Bruce Fegley: The planetary scientist's companion. Oxford Univ. Press, New York, NY 1998, ISBN 0-19-511694-1 Iwan P.Williams: Solar
Communauté de communes (alem.: „Gmeinschaft vo Gmeinde“) heisst z Frankriich e Verband vo mehrere Gemeinde. Si isch e Rahme, für zum kommunali Ufgoobe gmeinsam z bewältige und cha mit ere dütsche Vowaltigsgmeinschaft, im norddütsche au mit enem Amt oder ere niidersächsische Samtgmeind, vergliche wärde. Am 1. Januar 2018 het s z Frankriich gnau 1.000 Communautés de Communes gee. Si hai d SIVOMs witgehemd abglöst. D Communautés de Communes sin vor de Commune nouvelle (Großgmainde, sit 2010 etablyrt) z Frankriich ygführt worre, um e Gmaindereform z realisyre. Voglychbar sin selli Gmaindsreforme mit de Gmaindsreform z Badde-Württebärg, wo anno 1975 mit Vowaltigsgmeinschafte un Großgmainde d Aazahl vo de Gmainde um öppe zwei Drittel (vo 3379 uff öppe 1100) reduzyrt worre isch. Noch de gültige Bestimmige vom Code général des collectivités territoriales (CGCT) (alem.: „Allgemeins Gsetz über Gebietskörperschafte“) in dr Fassig vo 1999 isch e Communauté de communes en „öffentligi Institution vo dr interkommunale Zsämmenarbet“ (établissement public de coopération intercommunale), wo vo mehrere französische Gmeinde bildet wird, won e zsämmehängends Territorium ohni Enklave umfasse. Communautés de communes, wo kei gschlossnigs Territorium umfasse, wo aber zum Zitpunkt, wo die Bestimmig in Chraft dräten isch, scho existiert hai, chönne wiiterhi bestoh. D Initiative für d
NUTS (fr. Nomenclature des unités territoriales statistiques; „Systematik vo de Gebietseiheite für d Statistik“) heisst e hierarchischi Systematik zur eidütige Identifizierig und Klassifizierig vo de rüümlige Bezugseiheite vo dr Amtlige Statistik in de Mitgliidstaate vo dr Europäische Union. Si lehnt sich äng an d Verwaltigsgliiderig vo de einzelne Länder aa. Im Allgemeine entspricht e NUTS-Ebeni ere Verwaltigsebeni oder ere rüümlige Aggregation vo Verwaltigseiheite. E vergliichbari Systematik git s au in de EFTA- und CEC-Länder. Die Systematik isch 1980 vom Europäische Amt für Statistik z Luxeburg entwicklet worde, zum regionali Ruumeiheite innerhalb vo Europa au international statistisch chönne z vergliiche. NUTS-Regione si d Grundlag für die quantitativi Beurdeilig vo Regione dur d EU. Im Rahme vo dr Regionalpolitik wärde Fördermittel konkrete NUTS-Regione zuegwiise. Commons: NUTS-Karten – Sammlig vo Multimediadateie [1], ec.europa.eu Liste der NUTS-Codes aktuell, simap.europa.eu Vollständigi Liste vo de NUTS-Regione mit Ebene 1, 2 und 3, ec.europa.eu Verordnig (EG) Nr. 105/2007 vo dr Kommission vom 1. Februar 2007 zur Änderig vo de Aahäng vo dr Verordnig (EG) Nr. 1059/2003 vom Europäische Parlamänt und vom Root über d Schaffig von ere gmeinsame Klassifikation vo de Gebietseiheite für d Statistik (NUTS) Gmeinsami Klassifikation vo de Gebietseiheiten für d Statistik, SCADPlus (Übersicht zur
Kirshenbaum [ˈkɝːʃn̩ˌbaʊm] isch e phonetischs Alphabet, wo mit siiner Hilf s Internationale Phonetische Alphabet (IPA) dur 7-Bit-ASCII-Code cha dargstellt wärde. Es isch 1991 von ere Grubbe um e Evan Kirshenbaum entwicklet worde, für zum s im Usenet, bsunders in de Newsgroups sci.lang und alt.usage.english, z bruuche. SAMPA, won e baar Johr vorhär entwicklet worden isch, und bsundrigs däm si Witerentwicklig X-SAMPA, isch hüte bekannter as Kirshenbaum. Wil Unicode, wo IPA druf aagwiisen isch, immer meh brucht wird, wird d Bedütig vo Kirshenbaum immer chliiner. https://web.archive.org/web/20110926075623/http://www.kirshenbaum.net/IPA/index.html
X-SAMPA [ˈɛksˌsæmpə] (Abk. für Extended Speech Assessment Methods Phonetic Alphabet [ɪkˈstɛndɪd spiːtʃ əˈsɛsmənt ˌmɛθədz fəʊˈnɛtɪk ˈælfəbɛt]) isch e Witerentwicklig vo SAMPA, eme phonetische Alphabet, wo mit Hilf vo 7-Bit-ASCII-Cod cha dargstellt wärde. X-SAMPA isch 1995 vom britische Phonetiker John C. Wells entwicklet worde, für zum die underschiidlige SAMPA-Variante für verschiidnigi Sprooche uf ei Nenner z bringe, und zum alli Zeiche chönne darstelle, wo im Internationale Phonetische Alphabet vorchömme. Drotz dr Verbreitig vo Unicode zum Zwäck vo dr Erstellig und Archivierig vo Druckerzüügniss wird X-SAMPA immer meh in phonetische und sproochtechnologische Kontext uf dr ganze Wält brucht, vor allem wenn es um die automatischi Verarbeitig vo grosse Mängene vo Transkriptione in lokale Sprooche zu statistische Zwäck goht, für zum Sprooch-Iigoob/Usgoob-System z entwickle und für zum lexikographischi Datebanke z erstelle. Vollständige Definitionen und Anwendungsbeispiele von SAMPA bzw. X-SAMPA sind in folgenden Handbüchern zu finden: Gibbon, Dafydd, Roger Moore und Richard Winski (Hrsg.): Handbook of Standards and Resources for Spoken Language Systems. Mouton de Gruyter, Berlin 1997 Gibbon, Dafydd, Inge Mertins und Roger Moore (Hrsg.): Handbook of Multimodal and Spoken Language Systems: Resources, Terminology and Product Evaluation. Kluwer Academic Publishers, Boston usw. 2000 Commons: International Phonetic Alphabet – Sammlig vo Multimediadateie Publikation vo
Infoterm isch äs internationales Zentrum für Terminologie z Wien, wo 1971 isch gründet worde. D Mitglieder vo Infoterm sy wichtigi Organisatione im Beriich vo dr Terminologie (eifacher usdrückt "Fachsprach"). Si sy z Afrika, Amerika, Asie und Europa verstreut. Infoterm schaffet mit dr Vereinigig vo de Schtandardisierigsgremie (ISO) zäme. Syt dr Gründig bis 2008 isch ds Zentrum Sekretariat vomene ISO-Komitee gsi (ISO/TC 37). Ds Zentrum isch scho lang vo Christian Galinski gleitet worde. Frühener isch äs Helmut Felber gsi. Gründet isch ds Zentrum uf Initiative vo Eugen Wüster worde.
Mit Pubertet (vo lat. pubertas, „Gschlächtsrifi“) verstoht mä sit öbbe em 16. Johrhundert dä Deil vo dr Adoleszänz, wenn dr Jugendligi oder die Jugendligi sich körperlig entwickle und gschlächtsrif wärde, d. h. ass si sich gschlächtlig chönne furtpflanze, und dr Körper denn voll uswachst. Dä Abschnitt vom Läbe foot aa, wenn d Hirnaahangdrüese e hormonells Signal an dr Körper schickt, in bestimmte Organ versterkt Gschlächtshormon z mache und die in s Bluet uszschütte. Bi Buebe isch das in erster Linie s Testosteron, bi Mäitli s Östrogen. Im Normalfall goht d Pubertet bi Mäitli vom zähnte bis zum 18. Läbensjohr und bi de Buebe vom zwölfte bis zum zwanzigste. In dere Zit bräge sich wäge dr dütlig erhöhte Konzentration vo de Gschlächtshormon bi beide Gschlächter die sekundäre Gschlächtsmerkmol vollständig us, wie öbbe die gschlächtsspezifischi Körperbehoorig. Bi Mäitli foot in dr Pubertet d Menstruation (Menarche) aa und churz druf fönge sich Eizälle in de Eierstöck afo bilde (Ovulation), wo chönne befruchtet wärde, bi de Buebe foot d Broduktion vo Spermie in de Hode aa (Spermarche). Dr Aafang und dr Verlauf vo dr Pubertet wird noch neuste Kenntniss in erster Linie genetisch gstüürt, wobii d Pubertetsgen KiSS1 und KiSS1R (früehner GPR 54) e
D Ritstellig, s Rite oder d Riterstellig isch eini vo de beliebtiste Positione bim Gschlächtsverchehr. Drbii lit dr Partner, wo penetriert, uf em Rugge; dr Partner, wo penetriert wird, stigt über ihn und chneulet oder hockt uf ihm und füehrt sich si Schwanz in d Vagina oder in Anus ii. Die Stellig isch bsundrigs geignet, wenn dr Partner, wo penetriert, wäge Verletzige oder körperligi Behindrige in siner Bewegigsfähigkeit iigschränkt isch. Die Stellig cha heterosexuell vom ene Maa und ere Frau, aber au homosexuell vo zwei Manne und, wenn die unde sich e Dildo aaschnallt, au vo zwei Fraue braktiziert wärde. Für dr Partner, wo penetriert wird, het die Stellig dr Vordeil, ass er vil Kontrolle über e Gschlächtsverchehr het. D Penetration isch dief und dr oberi Partner cha d Diefi, d Intensität und dr Rhytmus vo dr Penetration kontrolliere. Bim Vaginalverchehr isch d Stimulierig vo dr Klitoris meistens nit sehr intensiv, mä cha aber mit dr Hand nochhälfe oder dr Maa cha d Riibig vom Penis gege d Klitoris versterke, wenn er dra zieht. Bim Analverchehr zwüsche zwei Manne isch d Stimulation vo dr Prostata aber nit iigschränkt. D Partner hai Blickkontakt und chönne sich Schmütz gee. D Frau chunnt
E Dildo (wohrschiinlig über ital. diletto vo latein. dilectus (PPP vo diligere „erfreue“) = „Entzücke“) isch e Sexspiilzüüg, wo meistens phallisch isch. Dildo wärde us alle möglige Materialie härgstellt. Theoretisch isch dr Dildo under anderem vo dr Beatriz Preciado im Kontext mit dr Queer Theory, ere amerikanische Kulturtheorii, wo dr Zsämmehang vom biologische Gschlächt, de soziale Gschlächterrolle und em sexuelle Begehre kritisch undersuecht, thematisiert worde. Dildo si scho us dr Antike vom 6. Johrhundert vor dr Zitwändig bekannt. Denn hai nä d Grieche olisbos (plural: olisboi) gsait. Noch de Darstellige und Beschriibige si si ehnder für die voyeuristischi Stimulation vom Partner brucht worde as für d Sälbstbefriidigung. Scho denn het s Dildo in de verschidnigste Forme gee, e Vasebild zeigt z. B. e Dildo mit zwei Ändine. D Wurzle vom Dildo göngen aber no vil wiiter zrugg. Im Johr 2005 isch en 28'000 Johr alte Gegestand us Stei, wo wien ä Phallus usgseht, in dr Höhli Hohle Fels usgrabt worde, aber es isch nit klar, öb er as Dildo oder as Hammer brucht worden isch. Scho vor über dreiduusig Johr hai d Ägypter gwüsst ass mä mit eme Dildo die sexuelli Lust cha vergrössere. Si hai Dildo us Don gmacht
S 63. Critérium du Dauphiné isch en Etapperenne gsi, wo vom 5. bis 12. Juni 2011 stattgfunde het. Es het us eme Prolog und siibe Etappe bestande und isch über e Lengi vo 1064,4 Km gange. Startberächtigt si die achtzäh ProTeams gsi und vier Professional Continental Teams si iiglade gsi. Commons: Critérium du Dauphiné 2011 – Sammlig vo Multimediadateie Offizielli Webseite vo dr A.S.O. (französisch, änglisch)
De Viktor Schobinger (* 22. Dezämber 1934 z Wädischwiil) isch en Schriftsteller, won uf Züritüütsch schriibt und übersetzt. Er schriibt au Sachbüecher über Dialäkt, Namekund und Genealogii. De Schobinger isch Wärbeleiter vo de Zürcher Kantonalbank gsii. Ab 1973 häd er chliini Büechli über Züritüütsch, Zürcher Oortsnäme (zäme mit em Hans Chläui), Zürcher Familienäme (zäme mit em Hans Chläui und em Alfred Egli) und über Familiewappe gschribe, dän au en Füerer für Winterthur. Privat hät er Büecher us de Bible übersetzt: 1975 de Prediger Salemaa, 1986 s Mattèèus-Evangeli und 2005 s Hööch Lied vom Salemaa. Sit 1979 schriibt de Schobinger Krimi und schickt dinn de Polizeilüütnant Häiri Ääschme uf d Pirsch. Bis jetz (Stand 2024) hät dää scho 40 Fäll glööst. Ussert dene Krimi schriibt er Churzgschichte. Föif Bänd sind scho usecho. Nach em Roman Kä helde · vil gschichte i äinere gschicht (1996) isch 2009 d Roman-Trilogii Di Grooss Revoluzioon über di Französisch Revoluzioon usechoo. 1984 hät de Schobinger e Züritüütschi Churzgrammatik, 2000 de Stiilraatgäber Säit me soo oder andersch?, 2006 s Buech Zürichdeutsch kurz und bündig (mit eren Übersicht über die züritüütsch Literatur) und 2010 en Züritüütsche Grundwortschatz gschribe. Zürichdeutsche Kurzgrammatik. 1984. säit me soo oder andersch? dialäkt zum
Vibratore (lat. vibrare, „zittere, bebe, schwinge“) si elektromechanischi Sexspiilzüüg in verschiidene Forme und us verschiidene Materialie, wo mit eme chliine Elektromotor in Schwingig versetzt wärde. Ursprünglig isch s as medizinischs Grät gege die sogenannti „wiibligi Hysterii“ entwicklet worde, und mä duet mit siner Bewegig erogeni Zone am Körper stimuliere. Hüte wärde Vibratore as Masturbationshilf oder Sexspiilzüüg im partnerschaftlige Gschlächtsverchehr vor allem für die sexuelli Erregig vo Fraue konzipiert. Si chönne aber grad so guet vo Manne brucht wärde. Für bestimmti Deil vom Körper, zum Bischbil d Brust oder dr Anus, git s spezielli Vibratore. Dr elektromechanischi Vibrator isch e Wiiterentwicklig vo de Behandligsmethode vo dr sogenannte wiiblige Hysterii, wo im 19. und am Aafang vom 20. Johrhundert vo dr Medizin as e Charnkhet postuliert worden isch, wo vo dr Gebärmueter usgieng und d Fraue zum ene komische, „hysterische“ Verhalte wurd zwinge. Zur Behandlig het under anderem d Empfählig ghört, ledigi Hysterikerinne z verhürote, oder au d Patientin zun ere Krise oder em hysterische Paroxsysmus, das heisst eme Orgasmus, z bringe und si eso z „beruehige“. Im Aafang hai d Ärzt das mit manuelle Massage vom Genitalberiich gmacht, spöter het mä mechanischi Methode entwicklet, wo under ärztliger Ufsicht aagwändet worde si.
Die sexuelli Erregig si verschidnigi Reaktione vom limbische System im Hirni, wo d Ursach für d Iileitig vom Baarigsverhalte si. Dur sensorischi Impuls wird s sexuelle Lustempfinde aktiviert, e Prozäss, wo geistigi wie körperligi Reaktione noch sich zieht. Dodrbii wärde d Impuls, wo d Signal gäbe, im Hirni mit individuelle (vor allem bim Mensch) oder artspezifische (vor allem bi Dier) Ideal vergliche. Dä Vorgang lauft zum grösste Deil unbewusst ab. Wenn s meiste stimmt, git s denn unwillkürligi körperligi Reaktione. Bim Dier wärde s Balz- oder s Baarigsverhalte usglöst. Bim Mensch cha das zum Flirtverhalte oder zu sexuelle Handlige füehre, wo, wenn d Erregig gross gnueg isch, im typische Fall mit eme Orgasmus ände. Er cha aber die sexuelli Erregig au as e Ziil in sich sälber gniesse, au wenn s nid zum Orgasmus chunnt. Studie mit Wärmekamera: Erregung setzt bei beiden Geschlechtern fast gleich schnell ein, Bild der Wissenschaft vom 3. Oktober 2006
D BScene isch e zweidägigs Musikfestival, wo sit 1997 jedes Johr z Basel in dr Schwiiz stattfindet. Dr Verein «BScene – Das Basler Clubfestival», wo s Festival organisiert, isch us em Umfäld vom Rockförderverein (RFV) entstande und isch am 2. April 1996 as gmeinnützige Verein gründet worde. S Ziil vom Verein isch s gsi, mit eme Festival in Basler Clubs, zerst no under em Name «Songtage der Region Basel», d Musigszene vo dr Stadt Basel, vo de Gmeinde drum ume und vo dr Region Dreiländeregge (Schwiiz-Dütschland-Frankriich) z fördere. In dere Musigszene si mit Bands und Einzelkünstler wie de Lovebugs, Kalles Kaviar, GurD, Black Tiger, Brandhärd, The Scrucialists, Whysome, Undergod oder Mañana au Bands vo nationaler und internationaler Bedütig entstande. Über 250 Bands hai sit 1997 an dr BScene gspiilt. Bis ins Johr 2005 hai hedes Johr abwächselnd grossi und chliini Usgoobe vom Festival stattgfunde. Sit em Jubileumsjohr 2006 git s jedes Johr e grossi Usgoob in bis zu nüün Clubs. Währed dr Schwerpunkt vom Festivalprogramm immer no uf de lokale Bands lit, hai in de letschte Johr internationali Acts d Attraktivität vom Festival erheblig vergrösseret, so isch 2008 im Rahme vo dr BScene in dr Kasärne die dänischi Band Dúné
Lovebugs D Lovebugs si e Schwiizer Musiggruppe us Basel. D Musig, wo si macht, ghört stilistisch zum Britpop. Ihri Gschicht het 1992 mit eme Zeddel im ene Blattelade aagfange: «Drummer gesucht». So si dr Sebastian Hausmann (Bass), dr Adrian Sieber (Gitarre und Gsang) und d Julie Lauper (Schlagzüüg) zämmechoo. Si hai denn bim «Basler Bandcontest» mitgmacht, em Taläntwettbewärb. D Band het sich dr Name «Lovebugs» gee und isch zur Live-Ändusscheidig iiglade worde, wo si gwunne hai und hai döffe e CD broduziere. E Johr druf het d Schlagzüügere Julie müesse goh. Dr Sebastian und dr Adrian hai z zweit die ersti CD vo de Lovebugs mit em Diddel «Fluff» ufgnoh. Grad druf isch dr Simon Ramseier dr neu Schlagzüüger worde. 1995 si d Lovebugs uf Tour gange. Näbebii hai si ihr zweits Album broduziert und si zum erste Mol im Usland ufdräte. 1996 isch s erste Hitparaden-Album «Lovebugs» erschiine, wo denn mit dr Single «Fantastic» grad in d Top 40 iigstiige isch. 1998 isch dr Gitarrist Thomas Rechberger zur Band choo. Im Johr 2000 het d Band ihr vierts Album «Transatlantic Flight» broduziert wo de Lovebugs zum Durchbruch verholfe het: S Album isch in dr Schwiiz bis uf Blatz drei
D Scheidegg, me seit ere au Scheidig, Scheideck oder Heideck (Christian Wurstisen), isch e Burgruine 400 Meter südweschtlich vo Däggnau im Schwyzer Kanton Baselland. D Ruine schtot südweschtlich vo Däggnau und nördlich vo Rünebrg uf eme Felse. Vom Bahnhof Täggnau us cha me se uf eme churze geeche Wanderwäg erreiche. Dr Schtandort vo dr Burg 'scheidet' Gälterchinde, Rünebrg und Däggnau und het so dr Burg ihre Name geh (Scheidegg). Si schtoht uf Gälterchinder Bode im Gälterchinder Bann. Uf Grund vo dr Lag uf ere Felsrippe het d Scheidegg e längliche, rächteggige Grundriss und isch an dr Nordoscht- und dr Südweschtsyte dur Felswänd und geechs Gländ vo Natur us gschützt. Dur tiefi Halsgräbe wo als Hinderniss diene isch au dr Schutz vo dr Nordwescht- und vo dr Südoschtsyte künschtlich verbesseret worde. Glychzytig het me d Schtei vo dene Halsgräbe zum Boue vo dr Burg brucht. Uf Grund vo de Grabigsergäbnis und vo de Bodefund lot sich säge, dass die Aalag in zwe Boufase errichtet worden isch: zwüsche 1220 und 1230 der südöschtlichi Teil mit em Wohnturm, no ohni Unterteilig in zwe Rüüm (die hüt sichtbari Trennmuur im Wohnturm stammt us dr zwöite Boufase). Ussergwöhnlich isch drbi für die Region d Gschtaltig
Kalles Kaviar Kalles Kaviar isch e Reggae- und Ska-Band us Basel, wo 1995 gründet worde isch. Kalles Kaviar spiile sit 1996 draditionelle jamaikanische Ska, Rocksteady und Early Reggae. D Band het nüün Musiker, e Sängere, zwei Sänger, e Blöösersatz und e Rhythmsection. 2010 isch die neui Sängere Jana Kouril drzuechoo. Si hai e Hufe Ufdritt in dr Schwiiz, z Dütschland, Frankriich, Italie und Östriich gha und si mit Bands wie The Skatalites, Derrick Morgan, Laurel Aitken, Desmond Dekker, Ken Boothe, Dr. Ring Ding, Intensified, Eastern Standard Time, New York Ska-Jazz Ensemble, Ska Trek oder Top Cats ufdräte. Highlights drunder si die internationale Ska-Festivals z Strossburg, Baris, Potsdam und Rosslau, und d Tournee as Backing-Band vom Roy Ellis aka Mr. Symarip, em ehemolige Sänger vo Symarip. 1996: Jamaican Rhythms 10inch (Leech Records) 2000: Make Wonder (Leech Records) 2004: Early Bird (Leech Records) 2006: Lime Time (Leech Records) 2010: Ooh Ooh Yeah Yeah (Leech Records) Kalles Kaviar offizieller Pressetext 2011 deutsch zum copy/pasten. (Memento vom 4. Oktober 2011 im Internet Archive) abgrüeft am 27. Juni 2011 Offizielli Internetsite
S Theater Fauteuil isch e Chlaitheater im Spaalehoof am Spaalebärg z Basel. Es bestoht us de zwei Chlaibühnene, em Fauteuil und em Tabourettli (sit 1971) und us em Kaisersaal (sit 1989) für Konzärt, Bankett und anderi Aaläss. Dr Roland Rasser, dr Sohn vom Kabarettist und Schauspiiler Alfred Rasser, het im Novämber 1957 s Cabaret Fauteuil ufdoo. Bi dr Première het jede iine chönne, won e Stuehl mitbrocht het. E Deil vo dene Sitz si no im Johr 2002 bruucht worde, wo s Theater denn modärni Theatersitz überchoo het. 1965 het dr Rasser d Märlibühni gründet, wo öbbe 20'000 junge Zueschauer im Johr Mundartmärli wie s «Rumpelstilzli» und d «Frau Holle» vorfüehrt. 1971 isch im gliiche Huus s Tabourettli as zweiti Chlaibühni eröffnet worde. 1989 het s dr wältbekannti spanischi Architekt Santiago Calatrava neu gstaltet, aber scho 2002 si däm siini Stüehl, wo nid sehr populär gsi si, usgwäggslet worde. 1998 het dr Rasser d Leitig vom Theater siine Chinder Caroline und Claude überloo. Zu de bekanntiste Künstler, wo im Fauteuil mit ihren eigene Brogramm ufdräte si ghöre dr Emil, dr Hanns Dieter Hüsch, dr Dieter Hildebrandt, dr Dimitri, d Zarah Leander, dr Georg Kreisler, dr Samy Molcho, d Münchner Lach-